রায়পুর উপজেলা বাংলাদেশের লক্ষ্মীপুর জেলার একটি একটি প্রশাসনিক এলাকা। এটি লক্ষ্মীপুর-২ আসন৷ এ উপজেলা নারিকেল, সুপারি আর সয়াবিনের জন্য বিখ্যাত৷ ১০টি ইউনিয়ন ও এক পৌরসভা নিয়ে গঠিত এই উপজেলা৷  এই উপজেলায় একটি সরকারি কলেজ, চারটি বেসরকারি কলেজ রয়েছে৷ মাদ্রাসার মধ্যে রায়পুর আলীয়া এবং হায়দারগঞ্জ তাহেরীয়া মাদ্রাসায় অনার্স রয়েছে৷ এ উপজেলার অধিকাংশ মানুষ ব্যবসায়ী এবং প্রবাসী৷ বড় একটা অংশ কৃষিকাজের সাথে জড়িত৷    অবস্থান ও আয়তন  রায়পুর উপজেলার উত্তরে চাঁদপুর জেলার ফরিদগঞ্জ উপজেলা ও রামগঞ্জ উপজেলা, দক্ষিণে লক্ষ্মীপুর সদর উপজেলা ও মেহেন্দিগঞ্জ উপজেলা, পূর্বে লক্ষ্মীপুর সদর উপজেলা, পশ্চিমে বরিশাল জেলার হিজলা উপজেলা ও চাঁদপুর জেলার হাইমচর উপজেলা ও মেঘনা নদী।   ইতিহাস  ব্রিটিশ রাজত্বকালে স্থানীয় জমিদার রায়বাহাদুর মোহন রায় এর নামানসারে রায়পুর নাম করণ করা হয়। ১৮৭৭ সালে রায়পুর থানায় রুপান্তরিত হয়। পরবর্তীতে ১৯৮৩ সালে রায়পুর উপজেলা হিসেবে ঘোষিত হয়,এখন আর রায়পুরে রায় বাহাদুরদের কোন আধিপত্য নেই।   অর্থনীতি  বর্তমানে এই অঞ্চলের প্রধান আয়ের উৎস প্রবাসী আয়,জনগোষ্ঠীর আয়ের ২য় প্রধান উৎস কৃষি ৪৭.১৬%, অকৃষি শ্রমিক ২.৮৫%, শিল্প ০.৭০% ব্যবসা ১৪.০১%, পরিবহন ও যোগাযোগ ৪.১৪%, চাকরি ৯.৬৯%, নির্মাণ ২.২৮%, ধর্মীয় সেবা ০.৪৭%, রেন্ট এন্ড রেমিটেন্স ৮.৭১% এবং অন্যান্য ৯.৯৯%।  শিল্প ও কলকারখানা টেক্সটাইল মিল ১, রাইস মিল ৬২, ফাওয়ার মিল ২৫, বিস্কুট ফ্যাক্টরি ১৪, আইস ফ্যাক্টরি ৭, বিড়ি ফ্যাক্টরি ২, স’মিল ৩০, অয়েল মিল ৫, ওয়েল্ডিং কারখানা ২৫, অ্যালুমিনিয়ম কারখানা ১, ইটভাটা ৪।  কুটিরশিল্প স্বর্ণশিল্প, বাঁশ ও বেতের কাজ।  প্রধান রপ্তানিদ্রব্য নারিকেল, সুপারি, সয়াবিন, ধান,ভুট্টা।   প্রশাসনিক এলাকা  রায়পুর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রায়পুর থানার আওতাধীন। পৌরসভা:  রায়পুর  ইউনিয়নসমূহ:  ১নং উত্তর চর আবাবিল  ২নং উত্তর চর বংশী  ৩নং চর মোহনা  ৪নং সোনাপুর  ৫নং চর পাতা  ৬নং কেরোয়া  ৭নং বামনী  ৮নং দক্ষিণ চর বংশী  ৯নং দক্ষিণ চর আবাবিল  ১০নং রায়পুর   শিক্ষা  শিক্ষার হার ৪২.৩%; পুরুষদের মধ্যে শিক্ষার হার ৪৪.৪% এবং মহিলাদের মধ্যে শিক্ষার হার ৪০.২%। এখানে রয়েছেঃ  কলেজ - ৭টি,  রায়পুর সরকারী কলেজ  রায়পুর মহিলা কলেজ  রুস্তম আলী ডিগ্রী কলেজ  হায়দরগঞ্জ মডেল কলেজ  প্রিন্সিপাল কাজী ফারুকী কলেজ  রায়পুর রেসিডেন্সিয়াল কলেজ    ইউনাইটেড আইডিয়াল কলেজ  কামিল মাদ্রাসা তালিকা } ১ হায়দারগঞ্জ তাহেরিয়া আর,এম কামিল মাদ্রাসা।  ২ রায়পুর কামিল মাদ্রাসা।          মাধ্যমিক বিদ্যালয় - ৪৫  প্রাথমিক বিদ্যালয় - ১১৮টি  মাদ্রাসা - ২১টি  কওমী মাদ্রাসা - ৫টি   কৃষি   কৃষিভূমির মালিকানা - ভূমিমালিক ৫১.৯২%, ভূমিহীন ৪৮.০৮%।  শহরে ৫১.৪৫% এবং গ্রামে ৫২.০৬% পরিবারের কৃষিজমি রয়েছে।  প্রধান কৃষি ফসল - ধান, পাট, গম, আখ, সরিষা, আলু, সয়াবিন, ভুট্টা।  বিলুপ্ত বা বিলুপ্তপ্রায় ফসলাদি - কাউন, জোয়ার, তিল, তিসি, খেসারি, কলাই।  প্রধান ফল-ফলাদি - নারিকেল, সুপারি, আম, কাঁঠাল, কলা, আমড়া, লেবু।  মৎস্য, গবাদিপশু ও হাঁস-মুরগির খামার - মৎস্য ৮, হাঁস-মুরগি ৭২, হ্যাচারি ৯, দুগ্ধ-খামার ১৪।   জনসংখ্যা উপাত্ত  ২০০১ সালের আদমশুমারি অনুযায়ী এখানকার লোকসংখ্যা ২,৩৬,৯৬৫ জন; যার মধ্যে পুরুষ ১,১৮,৫৬২ জন এবং মহিলা ১,১৮,৪০৩ জন। এখানে মুসলিম ২,২৮,৩৬১ জন, হিন্দু ৮,৫৬৬, খ্রিস্টান ২৩ এবং অন্যান্য ধর্মাবলম্বি ১৫ জন।আদমশুমারি রিপোর্ট ২০০১ - বাংলাদেশ পরিসংখ্যান ব্যুরো।   যোগাযোগ ব্যবস্থা   যোগাযোগ বিশেষত্ব - পাকারাস্তা ৬৪ কিমি, আধা-পাকারাস্তা ৫৯ কিমি, কাঁচারাস্তা ৮২৭ কিমি। বেড়ীবাধ ৯৬.৫ কিমি।  বিলুপ্ত বা বিলুপ্তপ্রায় সনাতন বাহন - পাল্কি, গরুর গাড়ি।  উল্লেখযোগ্য ব্যক্তি  জনাব মোহাম্মদউল্লাহ- বাংলাদেশের প্রাক্তন রাষ্ট্রপতি ও স্পিকার  জনাব হারুনুর রশিদ -রাজনীতিবিদ,প্রাক্তন এমপি এবং বাংলাদেশ ফুটবল ফেডারেশনের সাবেক সাধারণ সম্পাদক।  মোহাম্মদ লনি মিয়া দেওয়ান(বীরপ্রতীক)  হাফেজ্জী হুজুর- রাজনীতিবিদ, ইসলামি ব্যক্তিত্ব  সৈয়দ তাহের আহমাদ আল মাদানি(র.)- ইসলামি ব্যক্তিত্ব, হায়দারগঞ্জ।   সৈয়দ আনোয়ার হোসাইন তাহের জাবেরী আল মাদানি (হাফি.)-হায়দারগঞ্জ, (খতিব:আন্দরকিল্লা শাহী জামে মসজিদ,চট্টগ্রাম)   দর্শনীয় স্থান   হাজীমারা স্লুইচগেট;  রায়পুর মৎস্য প্রজনন ও প্রশিক্ষণ কেন্দ্র;  ডাকাতিয়া নদী;  জ্বীনের মসজিদ;  শায়েস্তা নগর জমিদার বাড়ি;  রায়পুর বড় মসজিদ;  চুন্নু মিয়া জমিদার বাড়ি।  আলতাফ মাষ্টার মাছ ঘাট ( চরইন্দুরিয়া)২ নং উত্তর চর বংশী।  সাজু মোল্লার ঘাট - হায়দারগঞ্জ।  সাইয়্যেদ মঞ্জিল,হায়দরগঞ্জ।  নুর মিয়া জামে মসজিদ(১৮৮২),বামনী।  হায়দরগঞ্জ তাহেরিয়া রচিম উদ্দিন ঈদগাহ   জনপ্রতিনিধি  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৭৫ লক্ষ্মীপুর-২রায়পুর উপজেলা এবং লক্ষ্মীপুর সদর উপজেলার উত্তর হামছাদী, দক্ষিণ হামছাদী, দালালবাজার, চর রুহিতা, পার্বতীনগর, বশিকপুর, শাকচর, চর রমণীমোহন ও টুমচর ইউনিয়নশূন্য    আরও দেখুন   লক্ষ্মীপুর জেলা  চট্টগ্রাম বিভাগ   তথ্যসূত্র   বহিঃসংযোগ  বিষয়শ্রেণী:লক্ষ্মীপুর জেলার উপজেলা বিষয়শ্রেণী:রায়পুর উপজেলা